cyanic-selkie/wikianc huggingface dataset:
হরবিন্দর সিং
আন্তর্জাতিক ক্রিকেট
১৯৯৭ সালে টরন্টোয় অনুষ্ঠিত সাহারা কাপের প্রথম খেলায় পাকিস্তানের বিপক্ষে একদিনের আন্তর্জাতিকে অভিষেক ঘটে হরবিন্দর সিংয়ের। ধীরে ধীরে পরিপক্কতা আনয়ণের ফলে, ১৯৯৮ সালের শুরুতে অস্ট্রেলিয়া দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। দূর্দান্ত সূচনা করেন। নিজস্ব প্রথম স্পেলে মার্ক টেলরের উইকেট লাভে সক্ষম হন। একই সিরিজের তৃতীয় টেস্টে জাভাগাল শ্রীনাথের পরিবর্তে খেলার সুযোগ পান। মাইকেল স্ল্যাটারের উইকেট পান।
খুরমা উত্তর ইউনিয়ন
ইউনিয়নের ইতিহাস
ইউনিয়ন,বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।তারই ফলশ্রুতিতে সুনামগঞ্জ জেলার ছাতক উপজেলার খুরমা ইউনিয়নের জন্ম যা ভেঙে পরবর্তীতে খুরমা উত্তর ইউনিয়ন গড়ে উঠে।খুরমা উত্তর ইউনিয়নের প্রথম চেয়ারম্যানের দায়িত্ব পালন করেন জনাব আব্দুল কদ্দুছ।
অপরাজিত (২০২২-এর চলচ্চিত্র)
প্রযোজনা
ছবিটির গবেষণা করেছেন শ্রীপর্ণা মিত্র ও পৃথ্বীরাজ চৌধুরী। প্রস্থেটিক্স ও সাজসজ্জা সোমনাথ কুন্ডু দ্বারা পরিচালিত হয়। পোশাকগুলোর নকশা করেছেন সুচিস্মিতা দাশগুপ্ত। চুলের সজ্জা করেছেন হেমা মুন্সি। প্রযোজনা শৈলীর কাজ করেছেন আনন্দ আধ্যা। ছবির রঙের কাজ করেন সৌমিত্র সরকার। ছবির শব্দ মিশ্রণ ও আয়ত্ত করেছেন তীর্থঙ্কর মজুমদার। ছবিটির নির্বাহী প্রযোজক সৌনক ব্যানার্জি।
মুক্তি
সত্যজিৎ রায়ের ১০১তম জন্মবার্ষিকী উপলক্ষে ভারতের সরকারের তথ্য ও সম্প্রচার মন্ত্রক কর্তৃক আয়োজিত চলচ্চিত্রটির একটি বিশেষ প্রদর্শনীতে ২ মে ২০২২ তারিখে ভারতীয় চলচ্চিত্রের জাতীয় জাদুঘরে ছবিটির প্রিমিয়ার করা হয়েছিল। এটি ১৩ মে ২০২২-এ প্রেক্ষাগৃহে মুক্তি পায়। কলকাতা শহরের ৬৫টি সিনেমা হলে এখন চলচ্চিত্র প্রদর্শিত হচ্ছে।
বক্স অফিস
১৯ মে পর্যন্ত চলচ্চিত্রটি ১ কোটি ৫৪ লাখ ভারতীয় টাকা আয় করেছে। চারদিন পরে চলচ্চিত্রের আয় দাঁড়ায় ১ কোটি ৮৬ লাখ টাকা। ২৪ মে তারিখে জানা যায় চলচ্চিত্রের আয় এসে দাঁড়িয়েছে ওম২ কোটি ৪৮ লাখ টাকা। দ্বিতীয় সপ্তাহের শনিবার থেকে পরের শনিবার পর্যন্ত চলচ্চিত্রটি আরো ৪৩ লাখ টাকা আয় করে।
আশরাফুল ইসলাম রানা
২০০৩–০৪ মৌসুমে, বাংলাদেশী ক্লাব বাংলাদেশ সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১৩ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৯–২০ মৌসুমে, তিনি সাইফ হতে বাংলাদেশী ক্লাব শেখ রাসেলে যোগদান করেছেন।
স্টার গোল্ড ২
স্টার গোল্ড ২ হল ভারতের হিন্দি ভাষায় সম্প্রচারিত চলচ্চিত্র বিষয়ক স্যাটেলাইট টেলিভিশন চ্যানেল। এটি স্টার টিভির মালিকানাধীন একটি চ্যানেল, যেটি ওয়াল্ট ডিজনি কোম্পানি ভারত-এর মালিকানাধীন সহায়ক সংস্থা। চ্যানেলটি ২০১২ সালের ৬ মে সর্বপ্রথম চালু করা হয়েছিল। পূর্বে এটি মুভিজ ওকে হিসাবে পরিচিত ছিল এবং ১ ফেব্রুয়ারি ২০২০ সালে এটিকে স্টার গোল্ড ২ হিসাবে পুনরায় ব্র্যান্ড করা হয়। এটি হচ্ছে স্টার কোম্পানীর দ্বিতীয় হিন্দি সিনেমার চ্যানেল, প্রথমটি ২০০০ সালে স্টার গোল্ড নামে চালু করা হয়েছিল।
জাপান সরকার
জাতীয় ডায়েট হল আইন বিভাগের কেন্দ্রীয় নিয়ন্ত্রক। এটি দ্বিকক্ষবিশিষ্ট, যেখানে উচ্চকক্ষটি হল উপদেষ্টা পরিষদ এবং নিম্নকক্ষ জনপ্রতিনিধি পরিষদ। নিম্নকক্ষের সদস্যরা জনসাধারণ কর্তৃক সরাসরি নির্বাচিত হয়ে আসেন। জনসাধারণ সার্বভৌম ক্ষমতার উৎস। জাপানের সুপ্রিম কোর্ট ও অন্যান্য আদালত বিচার বিভাগ গঠন করে, এবং তা পুরোপুরি শাসন ও আইন বিভাগের নিয়ন্ত্রণমুক্ত।
ইতিহাস
মেইজি পুনর্গঠন এর আগে অবধি বহু শতাব্দী ধরে জাপান ক্রমান্বয়ে সামরিক নেতা শোগুনদের দ্বারা শাসিত হত। এই সময়ে প্রকৃত ক্ষমতার অধিকারী শোগুন সম্রাটের নামে নিজে দেশ চালনা করতেন। শোগুনরা ছিলেন বংশানুক্রমিক সামরিক নেতা। বর্তমানে জেনারালিসিমো নামক বিরল সামরিক পদটি শোগুনদের ক্ষমতার সমতুল্য বলে ধরা যেতে পারে। খাতায় কলমে সম্রাটরা দেশের সার্বভৌম ক্ষমতার ধারক হলেও তাদের হাতে প্রকৃত ক্ষমতা তখনও ছিল না।
কাজোকু নামক এক নতুন অভিজাত শ্রেণী গড়ে ওঠে। এরা ধ্রুপদী হেইয়ান অভিজাত শ্রেণী কুগে এবং শোগুনের অধীনস্থ সামন্তপ্রভু দাইমিয়োদের সমগোত্রীয় হয়ে ওঠে। প্রতিনিধিকক্ষ ও অমাত্যকক্ষ সংবলিত সাম্রাজ্যিক ডায়েটও এই সময় প্রতিষ্ঠিত হয়। অমাত্যকক্ষের সভ্যরা হতেন রাজপরিবারের সদস্য, কাজোকু অথবা সম্রাট কর্তৃক নিযুক্ত ব্যক্তি। প্রতিনিধিকক্ষের সভ্যরা সাধারণ পুরুষ ভোটদাতাদের দ্বারা সরাসরি নির্বাচিত হতেন। মেইজি সংবিধানে সম্রাট ও সাসন বিভাগের ক্ষমতার মোটের উপর স্পষ্ট বিভাজন থাকলেও কিছু ক্ষেত্রে বৈপরিত্যের ফলে এক রাজনৈতিক সংকট উপস্থিত হয়। এতে সেনাবাহিনীর উপর অসামরিক জনসমাজের কর্তৃত্বের ধারণাটি ধাক্কা খায়, ফলে সেনাবাহিনী রাজনীতিতে প্রবল প্রভাবশালী হয়ে ওঠে।
মিশরের ইতিহাস
মিশরের ইতিহাস বিশ্বের সবচেয়ে সুদীর্ঘ ও সমৃদ্ধ ইতিহাস হিসেবে আজও সমাদৃত। সুপ্রাচীন নিল নদের প্রবাহমানতা, শস্য উৎপাদনের জন্য এর উর্বর কূলবর্তী ভূমিসমূহ এবং সুপ্রশস্ত ‌'নিল' ব-দ্বীপের জন্য মিশর সবচেয়ে বেশি বিখ্যাত। মিশরের স্থানীয় বাসিন্দাদের আদিম শিক্ষাধারা ও প্রভাব-প্রতিপত্তি মিশরকে করেছিল বিশ্ববাসীর কৌতুহলের কেন্দ্রবিন্দু। মিশরের প্রাচীন ইতিহাসের সিংহভাগ রহস্যে আবৃতই ছিল। এক পর্যায়ে রোসেটা স্টোন এর সহায়তায় মিশরীয় হায়ারোগ্লিফিক্সের গুপ্ত সংকেতসমূহের পাঠোদ্ধারের মাধ্যমে সেই রহস্যের খানিকটা উদ্ঘাটন করা সম্ভব হয়।
পৃথিবীর সপ্তাশ্চর্যের মধ্যে একটি হল মিশরের দ্যা গ্রেট পিরামিড অব গিজা। তাছাড়া মিশরের আলেকজান্দ্রিয়ার সুবিখ্যাত পাঠাগারটিই ছিল সেই সময়ের একমাত্র লাইব্রেরি।
মুসলিমদের শাসন (৬৪১-১৮৮২)
সর্বপ্রথম ইসলামের দ্বিতীয় খলিফা হযরত ওমর রা. এর আদেশে হযরত আমর ইবনুল আস রা. এর নেতৃত্বে চার হাজার সৈন্যের একটি বাহিনী নিয়ে মুসলিমগণ মিশরে আসেন। মূলত নবী মুহাম্মদ সা. এর ভবিষ্যদ্বাণীই মুসলিমদের মিশর জয়ের স্বপ্ন দেখিয়েছিল। নবী মুহাম্মদ সা. বলেছিলেন, ‌"তোমরা অচিরেই মিশর জয় করবে। মিশর হল এমন ভূমি যাকে স্বর্ণমুদ্রার দেশ বলা হয়। তোমরা জয়লাভ করো তাহলে অবশ্যই সে দেশের স্থানীয়দের প্রতি সদাচারণ করবে। কারণ অবশ্যই তাদের নিজ দেশের প্রতি অধিকার এবং তোমাদের সাথেও আত্মীয়তার সম্পর্ক আছে(যেহেতু মিশরীয়রা ইসমাঈল আ. এর বংশজাত)।" যাই সেই অনুপ্রেরণায় উদ্বুদ্ধ হয়ে ৬৩৯ সনের শেষের দিকে আমর ইবনুল আস ‘সিনাই উপত্যকা’ পাড়ি দেন তার ৪,০০০ সৈন্যের সাথে। তিনি তার প্রথম সাফল্য-উৎসব উৎযাপন করলেন ১২ ডিসেম্বর ৬৪০ সনে ‘আরিশ’ এর ‘পিলগ্রিমাগা’য় । কিন্তু খুব দ্রুত তিনি পাল্টা আক্রমণের মুখে পড়লেন। বিলবিসের নিকট থেকে বাজেন্টাইনরা ‘টাউন অফ পেলসিয়াম’ বা আল-ফারামায় আমর ইবনুল আসের উপরে আক্রমণ চালায়। আমর ইবনুল আস সিরিয়াবাসীদের নিকট থেকে সাহায্য পেলেন। তার সৈনবাহিনীতে ৬-ই জুন ৬৪০ এ সিরিয়া হতে ১২ হাজার সৈন্য যোগ দিল। তিনি ‘আলেকজান্দ্রিয়া’ ‘মেম্ফিস’ ‘হেলিপোলিস’ জয় করলেন । ৬৪১ সনে তার লক্ষ্য পূরণে পুরোপুরি সফল হলেন।
মুরসির প্রধানমন্ত্রিত্ব
মিশরের প্রেসিডেন্ট নির্বাচনের প্রথম ভাগ অনুষ্ঠিত হয় ২০১২ সনের ২৩ ও ২৪ মে।  মুহাম্মাদ মুরসি ২৫% ভোট লাভ করেন এবং আহমদ শফিক, পদচ্যুত নেতা হোসনি মোবারকের অধীনে সর্বশেষ প্রধানমন্ত্রী ছিলেন, ২৪% ভোট লাভ করেন। জুনের ১৬ ও ১৭ তারিখ দ্বিতীয় ধাপ অনুষ্ঠিত হয়। ২৪ জুন ২০১২ তারিখে নির্বাচন কমিশন ঘোষণা করে যে, মুহাম্মাদ মুরসি নির্বাচনে জয়ী হয়েছেন। মুহাম্মাদ মুরসিকে মিশরের প্রথম গণতান্ত্রিকভাবে নির্বাচিত প্রেসিডেন্ট বানানো হয়। নির্বাচনী ফল থেকে জানা যায়, মুহাম্মাদ মুরসি ৫১.৭% ভোট পেয়েছিলেন এবং আহমদ শফিক পেয়েছিলেন ৪৮.৩%।
১০ই জুলাই ২০১২ তারিখে মিশরের সাংবিধানিক সর্বোচ্চ সাংবিধানিক আদালত(সুপ্রিম কনস্টিটিউশনাল কোর্ট) মুরসির জাতীয় সংসদকে আবার অধিবেশনের আওতায় আনার সিদ্ধান্তকে নাকচ করে দেয়। ২ আগস্ট ২০১২ তারিখে মিশরের প্রধানমন্ত্রী হিশাম কানদিল তার ৩৫ সদস্য বিশিষ্ট মন্ত্রিসভার ঘোষণা করেন যার মাঝে ২৮ জনই ছিল নবাগত এবং এদের মাঝে মুসলিম ব্রাদারহুডের দ্বারা প্রভাবিত চারজন সদস্যও বিদ্যমান ছিল।
হরেন্দ্র কুমার মুখার্জি
জীবনপঞ্জি
সংবিধান রচনা পর্ষদ ভেঙে দেওয়ার পর, ড. মুখার্জি পশ্চিমবঙ্গের রাজ্যপাল নিযুক্ত হন, ১ নভেম্বর ১৯৫১ থেকে ৭ অগস্ট ১৯৫৬ পর্যন্ত  ওই পদে ছিলেন। বঙ্গের রাজ্যপাল থাকাকালীন সময়ে, ১৯৫৩ খ্রিষ্টাব্দ থেকে তিনি 'দেশবন্ধু মেমোরিয়াল সোসাইটি'র সভাপতি হিসেবে কাজ করেছেন। শিক্ষকসুলভ অনাড়ম্বর জীবনযাত্রার জন্য রাজ্যপাল থাকাকালে জনসাধারণের শ্রদ্ধাভাজন হন। ১৯৫৬ খ্রিষ্টাব্দের ৭ অগস্ট কলকাতা কার্যালয়ে তার দেহাবসান হয়।
তালাকায় কুরা
তালাকায় কুরা তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। তেলুগু ভাষায় তালাকায় অর্থ ছাগল বা মেষশাবকের মাথা। তেঁতুল যোগ করা হলে একে তালাকাইয়া পুলুসুও বলা হয়। তালাকা মানে "মাথা" এবং কুরা মানে "তরকারি"। এই থালায় মাথা বা ছাগল বা ভেড়া রান্না করা জড়িত। এটি তেলেঙ্গানার অনেক অনুষ্ঠান এবং উৎসবে সর্বাধিক ঘন ঘন পরিবেশিত পদ। এটি অস্থিসন্ধি এবং পিঠের ব্যথার জন্য খুব ভাল, হাড়ের জন্য খুব ভাল ওষুধ। তেলেঙ্গানা ধরনের তালাকায়া কুরা বা মাটন তালাকায়া কুরা তেলেঙ্গানা এবং অন্ধ্রপ্রদেশের একটি জনপ্রিয় মাংসের খাবার। ভারতীয় গরম মশলা দিয়ে রান্না করা হলে এই ছাগলের মাথার তরকারি আরও ভাল স্বাদ প্রদান করে। ছাগলের মাথার এই পদ অন্যান্য মাংসের খাদ্যের রান্নার অনুরূপ। সাধারণত, একটি ছাগলের মাথা পোড়াতে হয় এবং তারপরে সঠিকভাবে পরিষ্কার করতে হয়। মাথা পোড়ানোর পরে কয়েকটি জায়গায়, জীবাণুমুক্ত করার জন্য হলুদ গুঁড়ো প্রয়োগ করা হয়। ছাগলের ছোট মাথায় রান্না করা হলে, সহজেই রান্না হয়ে যায় তবে বয়স্ক ছাগল হলে সেগুলি কখনও কখনও রান্না করতে বেশ সময় নেয়। মশলা দিয়ে রান্না করা হলে এবং কম সময়ের মধ্যে চাপ দিয়ে রান্না করা হলে, হাড় থেকে খনিজ পদার্থগুলি বের হয়ে যায় এবং দুর্দান্ত স্বাদ থাকে। ভাত বা রুটির সাথে এই তালাকায় কুরা খাওয়া হয়।
তিরুবনন্তপুরম জেলা
জেলেটির সর্বদক্ষিণে রয়েছে কন্যাকুমারিকা থেকে ৫৪ কিলোমিটার পশ্চিম দিকে অবস্থিত কালীক্কবিলা, যা সমগ্র রাজ্যের দক্ষিণতম বিন্দু। জেলাটির নগরায়ন হার জনসংখ্যার বিচারে ৩৩.৭৫ শতাংশ।
ইতিহাস
তিরুবনন্তপুরমের আধুনিক ইতিহাস শুরু হয় অষ্টাদশ শতাব্দীতে রাজা মার্তণ্ড বর্মার (১৭২৯-১৭৫৮ খ্রিস্টাব্দ) সময়কাল থেকে৷ এই সময় থেকে তিরুবনন্তপুরমে বুদ্ধিজীবীদের দ্বারা শৈল্পিক উন্নতি ঘটতে থাকে এবং ক্রমে এটি শিল্পের কেন্দ্র হয়ে ওঠে।
আর্থসামাজিক অবস্থা
জেলাটির ৫০ শতাংশের অধিক লোক কৃষিকাজের উপর ভিত্তি করে জীবন অতিবাহিত করেন। সংখ্যার বিচারে মোট শ্রমজীবীর ৪২ শতাংশ লোক কৃষিকাজের সঙ্গে সরাসরি ভাবে যুক্ত। অধিকাংশ কার্যক্ষেত্রেই আয় কম এবং নিম্ন ও নিম্ন মধ্যবিত্ত প্রকৃতির। রাজনৈতিক এবং সামাজিক জনসর্তকতা সফলতার সাথে ঐতিহাসিক কিছু অনৈতিক রীতিনীতি থেকে মানুষকে সরিয়ে রেখেছে। জেলাটি তুলনামূলকভাবে আর্থসামাজিক দিক থেকে উন্নত।
অর্থনীতি
তিরুবনন্তপুরম জেলায় দুটি কেন্দ্রীয় সেক্টর, ১৪ টি রাজ্য সেক্টর, একটি কোঅপারেটিভ সেক্টর, চারটি যুগ্ম সেক্টর, এবং ৬০ টি বেসরকারি ছোট এবং বড় এন্টারপ্রাইজ সেক্টর রয়েছে। ২০০৩ খ্রিস্টাব্দের ৩১শে মার্চ কেরালা রাজ্য শিল্পোন্নয়ন নিয়ম (KSIDC) নতুন করে ৯,২৬২টি শূন্য পদ তৈরি করে চাকুরীক্ষেত্র বৃদ্ধি করেন এবং এই বাবদ ৩৪৩৯.৪ মিলিয়ন ভারতীয় অর্থ বিনিয়োগ করেন। ২০০২ খ্রিষ্টাব্দে এখানে ৯০১টি নিবন্ধিত কার্যকর কারখানা ছিল, যার মধ্যে তেলঘানি, কাজু, লৌহ যন্ত্রাংশ, কার্পাস, কাগজ পৃন্টিং, রবার, রাসায়নিক দ্রব্য, দিয়াশলাই, সাধারণ প্রযৌক্তিক একক, অটোমোবাইল ওয়ার্কশপ প্রভৃতি কারখানা। সদর শহরে অবস্থিত কেরালার রাজ্য সরকার পরিচালিত শ্রী মূলম তিরুনাল শাস্তিয়াবপূর্ত্তি স্মৃতি প্রতিষ্ঠানটি রাজ্যের বৃহত্তম হস্ত ও কুটির শিল্প সংগ্রহের স্থান।
সুফি বরকত আলী
জন্ম ও প্রাথমিক জীবন
অন্যান্য মুসলমানের মতই, তিনি তার গ্রাম ব্রাহ্মীতে কুরআনসম্পর্কে জ্ঞান অর্জন লাভ করেন এবং এরপর প্রাতিষ্ঠানিক শিক্ষা লাভের আশায় তিনি নিকটবর্তী শহরের,হালওয়ারা, একটি বিদ্যালয়ে ভর্তি হন যেটি ভারতীয় বিমানবাহিনীর কারণে বিখ্যাত ছিল।
ফুনকে ওপেকে
ফুনকে ওপেকে হলেন একজন নাইজেরীয় তড়িৎ প্রকৌশলী, যিনি প্রযুক্তি প্রতিষ্ঠান মেইন স্ট্রিট টেকনোলজিসের প্রতিষ্ঠাতা এবং ইন্টারনেট সেবাদানকারী প্রতিষ্ঠান মেইন ওয়ান কেবল কোম্পানির সিইও।
শেখ সাইদ
শেখ সাইদ (১৮৬৫, হিনিস – ২৯ জুন ১৯২৫, দিয়ারবাকির) ছিলেন কুর্দি বংশোদ্ভূত একজন সুন্নি শেখ। শেখ সাইদ বিদ্রোহ নামে পরিচিত বিদ্রোহে তিনি নেতৃত্ব দেন।
বউবাজার
ইতিহাস
১৭৮৪ সালের লেফট্যানেন্ট কর্নেল মার্ক উডের মানচিত্রে লালবাজার থেকে পূর্বদিকে তৎকালীন মারাঠা খাত (পরে সার্কুলার রোড এবং বর্তমানে আচার্য জগদীশচন্দ্র বসু রোড) পর্যন্ত এলাকার নাম ছিল "বয়টাকোন্না স্ট্রিট" (Boytaconnah Street)। নামটির উৎপত্তি "বৈঠকখানা" নামটি থেকে। সেকালে এই অঞ্চলের একটি প্রাচীন বটগাছের নিচে ব্যবসায়ীরা তাদের মালপত্র নিয়ে বিশ্রাম করতে বসতেন। শোনা যায়, জব চার্নক যখন কলকাতাকে বাণিজ্যকেন্দ্র হিসেবে নির্বাচিত করেন, তখন তিনিও এখানে আসতেন। সেই থেকেই জায়গাটির নাম হয় বৈঠকখানা। উডের মানচিত্রে বৈঠকখানা বটগাছটির উল্লেখও আছে। এর পূর্বদিকের এলাকাটি ছিল জলাভূমি। ১৭৯৪ সালে অ্যারোন আপজনের মানচিত্রেও বৈঠকখানার উল্লেখ আছে। তবে উক্ত মানচিত্রে যে স্থানটি দেখানো হয়েছে সেটি বর্তমান শিয়ালদহ স্টেশনের জায়গাটি। উডের মানচিত্রে কোনো বৈঠকখানা গাছের উল্লেখ না থেকলেও আপজনের মানচিত্রে আছে।
লালবাতি এলাকা
বউবাজারে একটি লালবাতি এলাকা আছে। এখানে ১,৫০০-২,০০০ যৌনকর্মী বাস করে। এই এলাকার আশেপাশে বস্তি, ট্রাকচালক ও প্রবাসী মজুরদের বসতি। পাশে টেরিটি বাজারে অনেকগুলি পরিবহন কোম্পানির অফিস ও গুদাম আছে। এলাকাটি খুবই অস্বাস্থ্যকর।
শিক্ষা
ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্সের প্রতিষ্ঠাতা ড. মহেন্দ্রলাল সরকার ১৮৭৬ সালের জুলাই মাসে ২১০ বউবাজার স্ট্রিটেই এই বিজ্ঞান গবেষণা ও উচ্চশিক্ষা প্রতিষ্ঠানটি স্থাপন করেন। পরে এটি যাদবপুর অঞ্চলে স্থানান্তরিত হয়। চন্দ্রশেখর ভেঙ্কট রামন এই সংস্থার ল্যাবরেটরিতেই রামন এফেক্ট সংক্রান্ত তার ঐতিহাসিক গবেষণার কাজটি করেছিলেন। এই গবেষণার স্বীকৃতিতেই তিনি পদার্থবিদ্যায় নোবেল পুরস্কার পান।
মন্দিরা
বাজানোর নিয়ম
মন্দিরা বাজানোর কিছু নিয়ম রয়েছে। মন্দিরা বাজানার সময় এর বাটি দুটির গায়ে হাত দেয়া যায় না, কারণ এতে আওয়াজ বিকৃত এবং তীব্রতা কমে যায়।
ম্যারি রিড
প্রারম্ভিক জীবন
ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহণ করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারণা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহণ করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন।
ওয়ালিদ হাজ ইয়াহিয়া
জীবনী
১৯৯২ সালের নির্বাচনের পর তিনি মেরেটজ তালিকায় নেসেটে ফিরে আসেন। ৪ আগস্ট তিনি ইতজাক রাবিনের সরকারে কৃষি ও পল্লী উন্নয়ন উপমন্ত্রী নিযুক্ত হন, রাবিনের হত্যার পর তিনি প্রধানমন্ত্রী হিসেবে শিমন পেরেসের সংক্ষিপ্ত মেয়াদেও দায়িত্ব পালন করেন। তিনি ১৯৯৬ সালে পুনরায় নির্বাচিত হন, কিন্তু ১৯৯৯ সালের নির্বাচনে তার আসন হারান।
কালাদহ ইউনিয়ন
শিক্ষা
শিক্ষা প্রতিষ্ঠান
দেলাওয়ার হোসাইন সাঈদী
বাংলাদেশের স্বাধীনতা যুদ্ধ
১৯৭১ সালে বাংলাদেশে (তৎকালীন পূর্ব পাকিস্তান) স্বাধীনতা-যুদ্ধ শুরু হয়। ২৫শে মার্চ, ১৯৭১ সালে পাকিস্তান সেনাবাহিনী নিরস্ত্র বাঙালির উপর অপারেশন সার্চলাইট শুরু করে হাজার হাজার নিরীহ বাংলাদেশীকে সেই রাতে হত্যা করে যা ইতিহাসে গণহত্যা হিসেবে আখ্যা পায়। দেলাওয়ার হোসেন সাঈদী বাংলাদেশের স্বাধীনতার বিরোধিতা করেন। তিনি সে সময় পাকিস্তান সেনাবাহিনীকে সক্রিয়ভাবে সমর্থন করার দায়ে অভিযুক্ত। পাকিস্তান সেনাবাহিনী সাহায্যার্থে সে সময় বিভিন্ন আধাসামরিক বাহিনী গঠন করা হয়, আধাসামরিক বাহিনী রাজাকারের সক্রিয় সদস্য হিসেবে সাঈদীর বিরোদ্ধে হত্যা, লুণ্ঠন, নির্যাতন ও জোড়পূর্বক সংখ্যালঘু হিন্দুদের ইসলাম ধর্মে ধর্মান্তরিত করার অভিযোগ রয়েছে।
মার্কিন সেনাবাহিনীতে নারী
১৯৭০-এর দশক থেকে মার্কিন সেনাবাহিনীতে নারী
১৯৯০-'৯১ সালের উপসাগরীয় যুদ্ধ (মধ্যপ্রাচ্য) তেও নারীরা অংশ নেন এবং ইরাকি সেনাদের দ্বারা ধর্ষিত এবং যুদ্ধবন্দী হন; এক্ষেত্রে দু'জন উল্লেখযোগ্য নারী সেনা সদস্য হচ্ছেন পদাতিক বাহিনীর কর্পোর‍্যাল মেলিসা রেথবান নেলি এবং মেজর রণ্ডা করনাম। ইরাকি কর্তৃপক্ষ পরে এদেরকে ছেড়ে দেয় এবং এরা মার্কিন দেশে গমন করার পর সেনা পদক প্রাপ্ত হন।
২০১৭ সালে সর্বপ্রথম ১৮ জন নারী সৈনিক পুরুষদের সঙ্গে পদাতিক যুদ্ধ অনুশীলনে পুরুষদের চেয়ে ভালো ফলাফল করতে সক্ষম হন।
ভারতের স্বরাষ্ট্রমন্ত্রী
ভারতের স্বরাষ্ট্রমন্ত্রী হলেন ভারত সরকারের স্বরাষ্ট্র মন্ত্রণালয়ের প্রধান। তিনি কেন্দ্রীয় মন্ত্রিপরিষদের একজন সিনিয়র কার্যনির্বাহী। স্বরাষ্ট্রমন্ত্রীর প্রধান দায়িত্ব হল ভারতের অভ্যন্তরীণ নিরাপত্তা রক্ষণাবেক্ষণ; দেশের বৃহৎ পুলিশ বাহিনী তার এখতিয়ারের অধীনে আসে। কখনও কখনও তাকে স্বরাষ্ট্র প্রতিমন্ত্রী এবং স্বরাষ্ট্র বিষয়ক নিম্ন পদমর্যাদার উপমন্ত্রী দ্বারা সহায়তা করা হয়।
গিলান বিশ্ববিদ্যালয়
শিক্ষায়তন
চারটি শিক্ষায়তন (ক্যাম্পাস) বিশিষ্ট গিলান বিশ্ববিদ্যালয়ের মোট আয়তন ৩ বর্গ কিলোমিটার।
অনুষদ
গিলান বিশ্ববিদ্যালয়ে একটি আন্তর্জাতিক ও চারটি স্থানীয় ক্যাম্পাস ও বেশ কিছু গবেষণা কেন্দ্র রয়েছে। ক্যাম্পাসগুলোতে মোট নয়টি অনুষদ বিদ্যমান। সেগুলো হলো:
ঝিনাইদহ
ঝিনাইদহ বাংলাদেশের পশ্চিমাঞ্চলের একটি শহর। এটি একই সাথে ঝিনাইদহ জেলা ও ঝিনাইদহ সদর উপজেলার প্রশাসনিক সদরদপ্তর। ঝিনাইদহ নবগঙ্গা নদীর তীরে অবস্থিত ঝিনাইদহ জেলার সবচেয়ে জনবহুল শহর এলাকা। এটি প্রশাসনিকভাবে খুলনা বিভাগের অন্তর্গত। ঝিনাইদহের মোট আয়তন ৩২.৪২ বর্গকিলোমিটার এবং এর জনসংখ্যা ২,৫২,৫০০ জন, যা একে দেশের ১৯ তম বৃহৎ শহরের মর্যাদা দিয়েছে। ঝিনাইদহ সড়ক ও রেল পথে দেশের অন্যান্য গুরুত্বপূর্ণ শহরের সাথে যুক্ত। জাতীয় মহাসড়ক এন৭ এ শহরকে বাইপাস করে গেছে। গুরুত্বের দিক দিয়ে খুলনা, কুষ্টিয়া, যশোরের পর খুলনা বিভাগের চতুর্থ বৃহত্তম শহর ঝিনাইদহ।
গ্রাগ্স-পা-সেং-গে
গ্রাগ্স-পা-সেং-গে (১২৮৩-১৩৪৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রথম ঝ্বা-দ্মার-পা ছিলেন।
পরবর্তী জীবন
এরপর তিনি স্ক্যিদ-রোং অঞ্চলে মি-লা-রাস-পার স্মৃতি বিজড়িত বিভিন্ন স্থানে ভ্রমণ করেন এবং তিন বছর ঐ স্থানে সাধনায় লিপ্ত থাকেন। তিনি এরপর গ্ঝোন-নু-ব্যাং-ছুব ও ব্ক্রা-শিস-রিন-ছেন  নামক দুই বৌদ্ধ ভিক্ষুর নিকট ভিক্ষুর শপথ গ্রহণ করেন। ১৩৩৩ খ্রিষ্টাব্দে রাং-'ব্যুং-র্দো-র্জে বা ছু-স্গোম-মা-ব্সাম-গ্তান-র্গ্যান  তার এক শিষ্যার নির্দেশে গ্রাগ্স-পা-সেং-গে তিনি গাস-নাং বৌদ্ধবিহার স্থাপন করেন। এর কয়েক বছর পর তিনি য়াং-দ্গোন  নামে একটি সংঘ নির্মাণ করেন।
মোহাম্মদ আব্দুল হক (অনু)
পারিবারিক জীবন
অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা।
গঙ্গারামপুর বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪১ নং গঙ্গারামপুর (এসসি)বিধানসভা কেন্দ্রটি গঙ্গারামপুর পৌরসভা, বেলবাড়ি-১, দামদামা, গঙ্গারামপুর এবং নন্দনপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এবং আজমতপুর, অউটিনা, গুরাইল, হজরতপুর, রামচন্দ্রপুর এবং রামপাড়া চেঞ্চরা গ্রাম পঞ্চায়েত গুলি তপন সমষ্টি উন্নয়ন ব্লক এর অন্তর্গত।
পীযূষ গঙ্গোপাধ্যায়
ব্যক্তিগত জীবন
পীযূষ গঙ্গোপাধ্যায় ১৯৬৫ সালে হাওড়ার সালকিয়ায় জন্মগ্রহণ করেন।
পুণ্ডলিক
কিংবদন্তি
পুণ্ডলিক কিংবদন্তির তিনটি পাঠ পাওয়া যায়। দুটি কিংবদন্তি স্কন্দপুরাণের পুথিগত পাঠান্তরের সঙ্গে যুক্ত (১। ৩৪-৬৭)। প্রথম কিংবদন্তি অনুসারে, সন্ন্যাসী পুণ্ডরীক (পুন্ডলিক) হলেন হিন্দু দেবতা বিষ্ণুর ভক্ত এবং তিনি নিজের পিতামাতার সেবায় জীবন উৎসর্গ করেছিলেন। বিষ্ণুর এক রূপ গোপাল-কৃষ্ণ রাখাল বালকের বেশে তাঁর পোষ্য গোরুর পালের সঙ্গে গোবর্ধন পর্বত থেকে পুণ্ডরীকের সঙ্গে দেখা করতে নেমে আসেন। কৃষ্ণ ছিলেন দিগম্বর বা নগ্ন। তাঁকে কানে ছিল ‘মকরকুণ্ডল’ এবং বুকে ছিল ‘শ্রীবৎস’ চিহ্ন (উপরে আলোচিত) তাঁর মাথায় ছিল ময়ূরপুচ্ছের উষ্ণীষ। তিনি কোমরে হাত দিয়ে তাঁর গোরু চরানোর দণ্ডটি দুটি উরুর ফাঁকে রেখে দাঁড়িয়ে ছিলেন। পুণ্ডরীক কৃষ্ণকে সেই রূপেই ভীমা নদীর তীরে অবস্থান করতে বলেন। তাঁর বিশ্বাস ছিল, কৃষ্ণের উপস্থিত সেই স্থানটিকে একটি ‘তীর্থ’ ও ‘’ক্ষেত্রে’ পরিণত করবে। এই স্থানটিকে অধুনা পণ্ঢরপুর হিসেবে চিহ্নিত করা হয়। পণ্ঢরপুর ভীমা নদীর তীরে অবস্থিত। কৃষ্ণের বর্ণিত বৈশিষ্ট্যগুলি পণ্ঢরপুরের বিঠোবার অনুরূপ।
ধূমাবতী
ধূমাবতী (धूमावती, ) দশমহাবিদ্যার অন্যতমা এক তান্ত্রিক হিন্দু দেবী। তিনি মহাশক্তির তথা মহামায়া দুর্গার একটি ভীষণা রূপ। ধূমাবতী বৃদ্ধা, কুৎসিত বিধবার বেশে সজ্জিতা, এবং কাক ও চতুর্মাস ইত্যাদি হিন্দু বিশ্বাস অনুযায়ী অমঙ্গলজনক বিষয়গুলির সঙ্গে সম্পর্কিতা। ধূমাবতীর প্রচলিত মূর্তিকল্পে তাঁকে অশ্ববিহীন রথ বা কাকপৃষ্ঠে আরূঢ়া অবস্থায় এবং সাধারণত শ্মশানচারিণীরূপে কল্পনা করা হয়।
হিন্দু বিশ্বাস অনুযায়ী, ধূমাবতী সিদ্ধি বা অলৌকিক ক্ষমতা প্রদান করেন; তিনি সকল বিপদ থেকে ভক্তকে উদ্ধার করেন এবং জ্ঞান ও মোক্ষফল সহ সকল অভীষ্ট বস্তু প্রদান করেন। শত্রুনাশের উদ্দেশ্যে তার পূজা করা হয়। ধূমাবতীর পূজা আইবড়, বিধবা বা সর্বত্যাগী সন্ন্যাসীদের পক্ষেই প্রশস্ত বলে মনে করা হয়। বারাণসীতে অবস্থিত ধূমাবতী মন্দিরে দেবী অমঙ্গলসূচক বিষয়গুলির ঊর্ধ্বে স্থানীয় রক্ষাকর্ত্রীর মর্যাদা লাভ করেছেন। এখানে বিবাহিত যুগলেও তার পূজা দিয়ে থাকেন। যদিও ধূমাবতীর মন্দিরের সংখ্যা অপেক্ষাকৃত কম, তা সত্ত্বেও শ্মশান বা বনাঞ্চলে তান্ত্রিক পদ্ধতিতে তার নিয়মিত পূজা হয়ে থাকে।
যুনাইরাহ আল-রুমাইয়া
জীবনী
পরবর্তীকালে সে দৃষ্টিশক্তি ফিরে পায়। তখন কুরাইশরা বলাবলি করতে থাকে " এটা মুহাম্মাদের কোন জাদু"
পশ্চিমবঙ্গের নদনদীর তালিকা
পশ্চিমবঙ্গের নদ-নদীর মধ্যে উল্লেখযোগ্য হল -
অন্যান্য
! নদীর নাম !! উৎস !! মোহনা !! শহর
ইশ্মায়েল
ইসলাম ধর্মে উল্লেখ
ইসমাঈলের পিতা ইব্রাহীমকে [আ.] ঈশ্বর (আল্লাহ) বলেছিলেন, "তোমার সবচাইতে প্রিয় বস্তু আল্লাহর রাস্তায় কুরবাণী করো"; তখন তিনি একে একে দুম্বা, উট ইত্যাদি কুরবাণী করার পরও যখন দেখলেন আল্লাহর পক্ষ থেকে সেই একই বাণী আসছে, তখন তিনি তার স্বীয় পুত্র ইসমাইলকে কুরবাণী দেওয়ার জন্য সম্পূর্ণ প্রস্তুতি গ্রহণ করলেন, ঠিক তখনই আল্লাহর পক্ষ থেকে দেবদূতের (ফেরেশতার) মাধ্যমে ইব্রাহীমকে পরীক্ষায় উত্তীর্ণ ঘোষণা করলেন এবং পুত্র ইসমাইলের স্থলে দুম্বা শুইয়ে দিলেন, আর তখন থেকেই মুসলমানদের ওপর নির্দিষ্ট নিসাব অনুযায়ী বৎসরে একবার উট, দুম্বা, গরু ইত্যাদি কুরবাণী করা ওয়াজিব হয়ে যায়।
২০২৩ জিব্রাল্টার ত্রিদেশীয় সিরিজ
২০২৩ জিব্রাল্টার ত্রিদেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি ২০২৩ সালের মে মাসে জিব্রাল্টারে অনুষ্ঠিত হয়। সিরিজে স্বাগতিক জিব্রাল্টারের সঙ্গে অংশগ্রহণ করে পর্তুগাল ও মাল্টা। সিরিজের ম্যাচসমূহ ইউরোপা ক্রীড়া কমপ্লেক্সের অন্তর্গত ইউরোপা পয়েন্ট স্টেডিয়ামে অনুষ্ঠিত হয়। ২০২৩ সালের এপ্রিল মাসে সিরিজের সূচি ঘোষিত হয়।
মুঘল সম্রাট
মুঘল সাম্রাজ্য
১৬৫৮ সালে শাহজাহানের জ্যেষ্ঠ পুত্র দারাশিকো রাজ শাসকের প্রতিনিধি হিসেবে ক্ষমতায় আরোহণ করে। শাহজাহানের অপর পুত্র আওরঙ্গজেব কিছু ধর্মভিত্তিক গোষ্ঠীর সহায়তায় দিল্লির সিংহাসন দখল করেন। ১৬৫৯ সালে আওরঙ্গজেব তার ভাইকে যুদ্ধে পরাজিত করেন এবং মৃত্যুদণ্ড প্রদান করেন। যদিও শাহজাহান তখন সম্পূর্ণ সুস্থ ছিলেন, তথাপি আওরঙ্গজেব তাকে অসুস্থতার অজুহাত দেখিয়ে রাজকার্য পরিচালনা করার অযোগ্য ঘোষণা করে তাকে গৃহবন্দী করে রাখেন।
অক্ষীয় অয়নচলন
পরিবর্তনীয় মেরুতারা
পরিবর্তনীয় মেরুতারা হলো অয়নচলনের ক্রম । বর্তমানে মেরু থেকে ১ অংশ (degee) দূরে থেকেও প্রায় ২.১ ঔজ্জ্বল্য নিয়ে উত্তরাকাশের ধ্রুবতারা (Polaris) খগোলকীয় উত্তর মেরুকে বেশ সুস্পষ্টভাবেই চিহ্নিত করছে । left|thumb|350px|খগোলকের 'বাইরে' থেকে অয়নচলন গতি যেমন দেখায় right|thumb|350px|২৬,০০০ বছরব্যাপী অয়নচলন-চক্রকে পৃথিবীর কাছ থেকে এমনটাই দেখায় । বর্তমান উত্তর [[মেরুতারা - ধ্রুবতারা (Polaris) (উপরে) । প্রায় ৮,০০০ বছরে এ স্থানটি নেবে উজ্জ্বল তারা দানব (Deneb) (বামে), আর প্রায় ১২,০০০ বছরে অভিজিৎ (Vega) (বামমধ্য) । এখানে পৃথিবীর আবর্তনকে পরিমাপক-রেখায় দেখানো হয়নি - এ সময়কালে পৃথিবী ৯,০০০,০০০ বারেরও বেশিবার স্বাবর্তিত হবে।]]
সৌরভ গুর্জার
রিং কা কিং (২০১১-২০১২)
২০১১ সালের ডিসেম্বর মাসে তিনি টোটাল নন্‌স্টপ অ্যাকশন রেস্লিং (টিএনএ)-এর ভারতীয়প্রকল্প 'রিং কা কিং'-এ অংশগ্রহণ করেন, যেখানে তিনি ডেড্‌লি ডাঙ্গা নাম ব্যবহার করেন।
আছিম পাটুলী ইউনিয়ন
আছিমপাটুলী ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।
৫৫ নং ওয়ার্ড, কলকাতা পৌরসংস্থা
ভূগোল
ওয়ার্ডটি কলকাতা পুলিশের বেনিয়াপুকুর, এবং এন্টালি থানা পরিবেশন করে ।
নির্বাচনের ফলাফল
এটি একটি সিটি মিউনিসিপ্যাল কর্পোরেশন কাউন্সিল নির্বাচনী নির্বাচনী এলাকা এবং এটি এন্টালি (বিধানসভা কেন্দ্র) এর একটি অংশ।
অদ্বৈত আশ্রম
ইতিহাস
১৮৯৮ সালের মাঝামাঝি মাদ্রাজে প্রবুদ্ধ ভারত পত্রিকার সম্পাদকের অকালমৃত্যুতে পত্রিকাটির প্রকাশনা বন্ধ হয়ে গিয়েছিল। স্বামী বিবেকানন্দের অনুরোধে সেভিয়ার দম্পতি পত্রিকাটি পুনরুজ্জীবনে এগিয়ে আসেন। স্বামী স্বরূপানন্দকে পত্রিকার সম্পাদক নিযুক্ত করা হল। ১৮৯৯ সালের ১৯ মার্চ, রামকৃষ্ণ পরমহংসের জন্মদিনে স্বরূপানন্দকেই আশ্রম-প্রধান করে আনুষ্ঠানিকভাবে চালু হল অদ্বৈত আশ্রম। ১৯০৬ সালে মৃত্যুর আগে পর্যন্ত স্বরূপানন্দ এই যুগ্ম দায়িত্ব পালন করেছিলেন।
আশ্রম প্রতিষ্ঠার সময় ১৮৯৯ সালের মার্চ মাসে স্বামী বিবেকানন্দ একটি চিঠিতে আশ্রমের উদ্দেশ্য ব্যাখ্যা করে লেখেন: "...To give this ONE TRUTH a freer and fuller scope in elevating the lives of individuals and leavening the mass of mankind, we start this Advaita Ashrama on the Himalayan heights, the land of its first expiration.
সিক্স সিজনস’ রেসিডেন্স
পটভূমি
যথাযথ মাস্টার প্ল্যান, নির্মাণ বিধিমালা এবং সচেতনতার অভাবে বিশ্বের অন্যতম ঘনবসতিপূর্ণ শহর ঢাকা শহুরে বিপর্যয়ের উদাহরণ হয়ে উঠেছে। ঢাকা, ৪০০ বর্গমাইলেরও বেশি শহরের জন্য পাঁচ শতাংশেরও কম সবুজ অঞ্চল নিয়ে ক্রমবর্ধমান বৈষম্য এবং অন্যান্য উপযোগিতার অভাবে দ্রুত তার জীবন্ত পরিবেশ হারাচ্ছে। বিপরীতে, বাংলার ছয়টি ৠতু এবং তাদের চারপাশে যে রঙ, মেজাজ এবং গন্ধ, এটি তার বর্ণময় অর্থে প্রকৃতির একটি গল্প তৈরি করে। মওসুম পরিবর্তনের সাথে সাথে বাতাসের দিক সরে যায়, সূর্য কাতানো শুরু হয় এবং বিল্ডিং বিভিন্ন মেজাজের সাথে একটি নতুন চেহারা নেয়। এই পটভূমিতে, আটটি আবাসিক ইউনিট সহ একটি ছয়তলা ভবন হচ্ছে  "সিক্স সিজনস’রেসিডেন্স । চ্যালেঞ্জ ছিল যেখানে কোনও পরিবার প্রকৃতির সাথে ঘনিষ্ঠভাবে বসবাস করতে পারে এবং তার প্রতিবেশের সাথে বন্ধুত্ব করতে পারে।
বর্ণনা
বাড়ির স্বত্বাধিকারী একটি টেলিভিশন সাক্ষাৎকারে বলেন ছয় মওসুমের বাড়ি ... বৃষ্টি বর্ষণ এবং বাতাস বইলে এটি সবচেয়ে মজাদার মনে হয়। বাতাসের শব্দটি কেবল গ্রামীণ বাংলাদেশের এক বিরল অভিজ্ঞতা। আমি এই বাড়িতে বসবাস শুরু না করা পর্যন্ত শহরে অনুভূতি কখনও ছিল না বলে মনে হয়েছিল। এখন, আমি সত্যিই সারাংশটি উপলব্ধি করি এবং বুঝতে পারি বাতাস কী, বৃষ্টি কী। আমি এটি পুরোপুরি উপভোগ করি
মিত্রবৃন্দা
বিবাহ
অন্য সংস্করণে, কৃষ্ণ এবং তার বড় ভাই কুরু ও অবন্তীর মধ্যে জোট গঠন করবে এবং বিদর্ভ ও মগধ রাজ্যের সমর্থনও অর্জন করবে, যা কৌরবদেরকে অত্যন্ত শক্তিশালী করে তোলে। বলরাম তার ছোট ভাইকে মিত্রবিন্দকে অপহরণ করতে বলেছিলেন কারণ তিনি কৃষ্ণকে ভালোবাসতেন। যেহেতু কৃষ্ণ মিত্রবৃন্দার ভালবাসার বিষয়ে নিশ্চিত ছিলেন না, তাই তিনি তার ছোট বোন সুভদ্রাকে নিঃশব্দে মিত্রবৃন্দার ইচ্ছা নিশ্চিত করার জন্য তার সাথে নিয়ে যান। সুভদ্রা কৃষ্ণের প্রতি মিত্রবৃন্দার ভালবাসা নিশ্চিত করার পরে, কৃষ্ণ এবং বলরাম স্বয়ম্বর স্থানে ঝড় তোলেন এবং মিত্রবিন্দকে অপহরণ করেন, অবন্তী, দুর্যোধন এবং অন্যান্য রাজকুমারদের পরাজিত করেন।
পরবর্তী জীবন
ভাগবত পুরাণ বলে যে মিত্রবৃন্দার দশজন পুত্র ছিল: বৃকা, হর্ষ, অনিলা, গৃহ, বর্ধন, উন্নদা, মহামস, পবন, বহ্নি ও ক্ষুধী। বিষ্ণুপুরাণ বলে যে সংগ্রামজিতের নেতৃত্বে তার অনেক পুত্র রয়েছে।
থিওডোর লাইম্যান
থিওডোর লাইম্যান একজন মার্কিন পদার্থবিজ্ঞানী এবং স্পেক্ট্রোস্কপিস্ট।
মাসুম বাবুল
নির্বাচিত চলচ্চিত্রসমূহ
• দায়ী কে? - ১৯৮৭
• প্রেম যুদ্ধ - ১৯৯৪
• ডাক্তার বাড়ী - ২০০৭
• আমাদের ছোট সাহেব  - ২০০৮
• আকাশ ছোঁয়া ভালবাসা  - ২০০৮
• তুমি আমার প্রেম - ২০০৮
• তুমি স্বপ্ন তুমি সাধনা - ২০০৮
• ভালবাসার দুশমন - ২০০৮
• ডনগিরি - ২০১৯
দময়ন্তী জোশী
তিনি ১৯৬৮ সালে নৃত্যের জন্য সংগীত নাটক আকাদেমি পুরস্কার এবং ১৯৭০ সালে পদ্মশ্রী পুরস্কার লাভ করেন।উত্তরপ্রদেশের লখনৌতে কথক কেন্দ্র পরিচালক ছিলেন। দীর্ঘদিন।.
প্রাথমিক জীবন ও প্রশিক্ষণ
দময়ন্তী ১৯২৮ সালে মুম্বইয়ের একটি হিন্দু পরিবারে জন্মগ্রহণ করেন; এরপর তিনি জেনারেল ডাঃ সাহেব সিং সোখী এবং তাঁর স্ত্রী লীলা সোখী (বিবাহপূর্বে রায়) এর পরিবারে বেড়ে ওঠেন; পরবর্তীকালে লীলাদেবী ম্যাডাম মেনকা নামে পরিচিত হন।. মেনকা তার নিজের সন্তানকে হারানোর পরে দময়ন্তীকে দত্তক নেওয়ার সিদ্ধান্ত নিয়েছিলেন কিন্তু দময়ন্তীর জন্মদাত্রী মা বতসলা জোশী তার মেয়েকে স্বত্বত্যাগ করে দত্তক দিতে রাজি না হওয়াতে, তারা উভয়ে যৌথ অভিভাবক হতে রাজি হন।. মেনকার ট্রুপে ভ্রমণ করার সময়েই দময়ন্তী পণ্ডিত সীতারাম প্রসাদের কাছ থেকে কত্থকের প্রশিক্ষণ নিতে শুরু করেন। দশ বছর পরে, যখন তিনি ১৫ বছ্রের কিশোরী, ইউরোপীয় বড় শহরগুলিতে নৃত্য পরিবেশন করতে শুরু করেন। সোখী পরিবারের মাধ্যমেই দময়ন্তীর প্রথাগত পড়াশোনাও শুরু হয়। ম্যডাম মেনকার ট্রুপে, তার সমসাময়িক নৃত্যশিল্পী ছিলেন শিরিন ভাজিফদার, পার্সি বংশোদভূত একজন শাস্ত্রীয় নৃত্যশিল্পী.
কর্মজীবন
২০০৪-এর ১৯শে সেপ্টেম্বর মুম্বাইয়ের দাদারে নিজের বাসভবনে শেষ নিঃশ্বাস ত্যাগ করেন এই বিখ্যাত কত্থকশিল্পী।
সৎস্বরূপ দাস গোস্বামী
সৎস্বরূপ দাস গোস্বামী ( IAST: Sat-svarūpa dāsa Gosvāmī, দেবনাগরী: सत्स्वरूप गोस्वामी ) (জন্ম: ৬ই ডিসেম্বর ১৯৩৯, নাম: স্টিফেন গুয়ারিনো ) ভক্তিবেদান্ত স্বামীর একজন প্রবীণ শিষ্য। তিনি একজন লেখক, কবি এবং শিল্পী। যিনি স্মৃতিকথা, প্রবন্ধ, উপন্যাস, এবং বৈষ্ণব ধর্মগ্রন্থের উপর ভিত্তি করে ১০০ টিরও বেশি বই প্রকাশ করেছেন। এছাড়া সৎস্বরূপ দাস গোস্বামী ভক্তিবেদান্ত স্বামীর অনুমোদিত জীবনী ও শ্রীল প্রভুপাদ-লীলামৃতেরও লেখক। প্রভুপাদের মৃত্যুর পর, সৎস্বরূপ দাস গোস্বামী ছিলেন ভবিষ্যৎ শিষ্যদের দীক্ষা নেওয়ার জন্য নির্বাচিত এগারোজন শিষ্যের একজন।     তিনি ১৯৬৬ সালের সেপ্টেম্বর মাসে ভক্তিবেদান্ত স্বামী কর্তৃক নিযুক্ত প্রথম কয়েকজন পশ্চিমাদের মধ্যে একজন।
ইসকনে অবস্থা
এখন তিনি ইসকনের সবচেয়ে সিনিয়র সদস্যদের একজন।
সেসি হপ
তিনি স্ট্যানফোর্ড ইউনিভার্সিটিতে বৃত্তি লাভ করেন। তাঁর আত্মপ্রকাশের বছরে, তিনি ১৫০০ মিটার দৌড়ে যে জাতীয় যুব রেকর্ড স্থাপন করেছিলেন, তা এখনও স্থায়ী। সেখানে তিনি ৩০০০ মিটার দৌড়ে ১৯৮২ এনসিএএ চ্যাম্পিয়ন ছিলেন। সেই বছরের শেষের দিকে, তিনি ন্যাশনাল ক্রস কান্ট্রি চ্যাম্পিয়নশিপে ব্রোঞ্জ পদক জিতেছিলেন। এর ফলে তাঁর দল স্ট্যানফোর্ড দলের নির্ণায়কে দ্বিতীয় স্থানে পৌঁছে গিয়েছিল। তিনি ২০০২ সালে স্ট্যানফোর্ড অ্যাথলেটিক হল অফ ফেমে, ২০১৫ সালে গ্রিনউইচ হাই স্কুল হল অফ ফেমে, ২০১১ সালে ফেয়ারফিল্ড কাউন্টি স্পোর্টস হল অফ ফেমে অন্তর্ভুক্ত হন। স্ট্যানফোর্ড বিশ্ববিদ্যালয়ে, তিনি ৩০০০ মিটারে ১৯৮২ এনসিএএ চ্যাম্পিয়নশিপ জিতেছিলেন। ১৯৮৬ সালে, তিনি স্ট্যানফোর্ড কার্ডিনাল ফুটবল দলের ফ্রি সেফটি (রক্ষণের খেলোয়াড়) এডমণ্ড সেন্ট জেমকে বিয়ে করেন।
হরিরামপুর বিধানসভা কেন্দ্র
২০১১
২০১১ সালের নির্বাচনে, তৃণমূল কংগ্রেসের বিপ্লব মিত্র তার নিকটবর্তী প্রতিদ্বন্দ্বী সিপিআই (এম) -এর নারায়ণ বিশ্বাসকে পরাজিত করেন।
এস আই টুটুল
সম্মাননা
দারুচিনি দ্বীপ নামক চলচ্চিত্রে সঙ্গীত পরিচালনার জন্য তিনি ২০০৭ সালে বাংলাদেশ জাতীয় চলচ্চিত্র সেরা সঙ্গীত পরিচালকের এবং ২০১০ সালে সেরা প্লেব্যাক সঙ্গীত শিল্পীর পুরষ্কারে ভূষিত হন (ভালবাসলেই ঘর বাধা যায় না) চলচ্চিত্রে। ২০১৫ সালে আবারও দুইটি জাতীয় চলচ্চিত্র পুরস্কারে ভূষিত হন (বাপ জানের বায়োস্কোপ) চলচ্চিত্রে সেরা প্লেব্যাক সংগীত শিল্পী ও সেরা সুরকার হিসাবে         তিনি ভারতের চেন্নাইয়ের আন্তর্জাতিক চলচ্চিত্র উৎসবে নিরন্তর চলচ্চিত্রের জন্য  সঙ্গীত পরিচালক হিসেবে ২০০৬ সালে আন্তর্জাতিক পুরস্কার লাভ করেন।
লাল তরকারী
উপকরণ এবং প্রস্তুতকরণ
টফু, মাংস সদৃশ কিছু বা শাকসবজি যেমন মিষ্টিকুমড়া, একটি ছদ্ম-নিরামিষাশী উপায় হিসেবে পরিবর্তিত হতে পারে, তবে তরকারীর কাইয়ে চিংড়ীর কাইয়ের উপস্থিতির কারণে, আমিষ প্রতিস্থাপন এই খাবারের পদকে নিরামিষাশী করে না। যাইহোক না কেন, উদ্ভিদভোজী লাল তরকারীর কাই এখন পাওয়া যায়।
পদ্মার ঢেউ রে
গীতি
ও পদ্মারে — ঢেউয়ে তোর ঢেউ ওঠায় যেমন চাঁদের আলো মোর বঁধুয়ার রূপ তেমনি ঝিল্‌মিল করে কৃষ্ণ–কালো। সে প্রেমের ঘাটে ঘাটে বাঁশি বাজায় যদি দেখিস্‌ তারে, দিস্‌ এই পদ্ম তার পায় বলিস্‌, কেন বুকে আশার দেয়ালি জ্বালিয়ে ফেলে গেল চির–অন্ধকারে।
সরকারি মাইকেল মধুসূদন কলেজ
ইতিহাস
যশোরে উচ্চশিক্ষার জন্য একটি কলেজ স্থাপনের প্রয়োজনীয়তা বহুদিন থেকেই অনুভূত হয়ে আসছিল এবং সময়ে বৃথা উদ্যোগ নেওয়া হয়েছিল। এবং এটি ১৯৪১ সালে কার্যকর রূপ নেয়। তখন যশোরের ঝিকরগাছা উপজেলার গঙ্গানন্দপুর ইউনিয়নের শ্রেষ্ঠ সন্তান অধ্যাপক মহিতোষ রায় চৌধুরীর পদক্ষেপে ১৯৪০ সালের আগস্ট মাসে রায় বাহাদুর কেশবলাল চৌধুরী এবং যশোর পৌরসভার সভাপতি সুরেন্দ্রনাথ হালদারের নিজের উদ্দেশ্য বাস্তবায়ন প্রকল্পে এক জরুরি সভার আয়োজন করা হয়। এ সভায় সভাপতির দায়িত্ব পালন করেন যশোরের তৎকালীন জেলা জজ এস.কে.গুপ্ত। এই অধিবেশনেই স্থির করা হয় যে যশোর এ একটি কলেজ প্রতিষ্ঠা করা দরকার। এই উদ্দেশ্যে ক্ষিতিনাথ ঘোষ এবং মহিতোষ রায় চৌধুরীকে যথাক্রমে সম্পাদক ও যুগ্ন সম্পাদক করে ড.জীবনরতন ধর-কে কোষাধ্যক্ষ করে এবং প্রফুল্ল রায়চৌধুরী (এম, এ, বি-এল) কে সহকারী সম্পাদক করে ৩৪ সদস্যবিশিষ্ট একটি কার্যনির্বাহী কমিটি গঠন করা হয়। এরপর কার্যনির্বাহী কমিটি স্থানীয় মেডিকেল কর্তৃপক্ষের কাছে যান। যেহেতু মেডিকেল কর্তৃপক্ষের অনুমতি লাভে অকৃতকার্য হয়, ফলে তাঁদের সম্পত্তি অব্যবহৃত অবস্থায় পড়েছিল। এবং পরে ৮টি শর্তের ভিত্তিতে কলেজ পরিচালনা কমিটির সম্পাদক ক্ষিতিনাথ ঘোষ ও সহ-সম্পাদক প্রফুল্ল রায় চৌধুরী একটি দলিলপত্র তৈরি করেন।
প্রাক-ইতিহাস এবং পরিচালনা কমিটি
১৯৪২ সালে দ্বিতীয় বিশ্বযুদ্ধ এর সময়ে মিত্রবাহিনী কলেজে ঘাঁটি স্থাপন করে। এই সময় কলেজ কর্তৃপক্ষ হাটবাড়ীয়ার জমিদারের কাঁচারী বাড়িতে (বর্তমান ফায়ার ব্রিগিড অফিস) কলেজ টিকে সরিয়ে নেওয়া হয়। এবং সেখানে ক্লাস শুরু করা হয়। ১৯৪৫ সালে যুদ্ধ শেষ হলে পুনরায় কলেজটিকে পূর্বের স্থানে ফিরিয়ে আনা হয়। আর ঐ সময় কলেজের প্রথম নামটি পরিবর্তন করে যশোরের শ্রেষ্ঠ সন্তান মহাকবি মাইকেল মধুসূদন দত্তের নামে নামকরণ করা হয় সরকারি মাইকেল মধুসূদন কলেজ বা '''এম. এম. কলেজ,যশোর''' নামে।
বিভিন্ন সংগঠন
ছাত্র সংগঠনসমূহ
এম.এম. কলেজে বিএনসিসি (বিমান শাখা), বিএনসিসি (বিমান মহিলা শাখা), বিএনসিসি (সেনা শাখা), রোভার স্কাউটস, রোভার-ইন-গার্ল, রেঞ্জার, রেড ক্রিসেন্ট সোসাইটি, এম.এম.সি সোসিওলজি অ্যালামনাই অ্যাসোসিয়েশন ও বিজ্ঞান ক্লাব রয়েছে। রয়েছে ধর্মীয় ও সাংস্কৃতিক সংগঠন সনাতন বিদ্যার্থী সংসদ। সাংস্কৃতিক সংগঠন উদীচী, বিবর্তন ও উচ্চারণ নিয়মিত সংস্কৃতিচর্চা করে চলেছে। শিক্ষার্থীদের সাংস্কৃতিক অনুষ্ঠানের জন্য শহীদ মিনার সংলগ্ন মুক্তমঞ্চ নামে একটি উম্মুক্ত মঞ্চ রয়েছে। এছাড়া কলেজে বাঁধন-এর স্বেচ্ছায় রক্তদান ও রক্তসংগ্রহ কর্মসূচিতে শিক্ষার্থীরা অংশগ্রহণ করে চলেছে।
আবু বক্কর শেরকোলী
জন্ম ও প্রাথমিক জীবন
আবু বক্কর শেরকোলী নাটোর জেলার সিংড়া উপজেলায় জন্মগ্রহণ করেন।
মুরওয়াব
আবিষ্কার এবং খনন
১৯৫৯ সালে জেফ্রি বিবির নেতৃত্বাধীন একদল ডেনীয় প্রত্নতাত্ত্বিক এই প্রত্নস্থলটি আবিষ্কার করেন। সি হার্ডি-গিলবার্টের নেতৃত্বে একটি ফরাসী দল ১৯৮৪ সালে এই স্থানটিতে খননকার্য পরিচালনা করে। পরবর্তীতে, ২০০৯ সালে গুয়রিনের নেতৃত্বে আরেকটি প্রত্নতাত্ত্বিক দল এখানে খননকার্য পরিচালনা করে।
আলিপুর সদর মহকুমা
কলকাতা মহানগর অঞ্চল
২০১১ সালের জনগণনা অনুযায়ী, দক্ষিণ চব্বিশ পরগনা জেলার নিম্নলিখিত পৌরসভা ও জনগণনা নগরগুলি কলকাতা মহানগরীয় অঞ্চলের অন্তর্গত: মহেশতলা (পৌ.), জোকা (জ.ন.), বলরামপুর (জ.ন.), ছোট কালিকাপুর (জ.ন.), বজবজ (পৌ.), নিশ্চিন্তপুর (জ.ন.), উত্তর রায়পুর (জ.ন.), পূজালি (পৌ.) ও রাজপুর সোনারপুর (পৌ.).
স্বাস্থ্য পরিষেবা
এগুলি ছাড়া কলকাতার হরিদেবপুর (ডাকঘর - পশ্চিম পুটিয়ারি, ২টি শয্যা) ও গরফাতেও (৬টি শয্যা) প্রাথমিক স্বাস্থ্যকেন্দ্র রয়েছে।
জসবিন্দর ব্রার
পুরস্কার ও সম্মাননা
তার পুরস্কারগুলির মধ্যে, তিনি নভেম্বর মাসে " শ্রোমণি পাঞ্জাবি লোক গাইকি পুরস্কার ২০১০" দিয়ে ভূষিত হয়েছেন৷   ২০০৬ সালে তিনি ইটিসি চ্যানেল পাঞ্জাবির সংগীত পুরস্কারের জন্য মনোনীত হয়েছিলেন৷  "সেরা লোক ওরিয়েন্টেড ভোকালিস্ট (মহিলা)" (তার "মির্জা" গানের জন্য) এবং "সেরা ওরিয়েন্টেড ফোক অ্যালবাম (মহিলা)" (তার অ্যালবামের জন্য) গ্যালান পাইয়ার ডিয়ান'' ) এবং সেরা লোক কণ্ঠশিল্পী হিসাবে ২০০৬ হিসাবে ভূষিত হয়েছেন।
মেন এগেইন্স্ট ভায়োলেন্স অ্যাণ্ড অ্যাবিউজ (সংগঠন)
সম্বন্ধে
ইনকা আচটে দ্বারা পরিচালিত একটি তথ্যচিত্র, যার নাম "বয়েজ হু লাইক গার্লস" (২০১৮), সেখানে এমএভিএ এর করা কিছু কাজ দেখানো হয়েছে।
আসতেকা স্টেডিয়াম
আসতেকা স্টেডিয়াম (স্থানীয়ভাবে এস্তাদিও আসতেকা  নামে পরিচিত) মেক্সিকোর রাজধানী মেক্সিকো সিটিতে অবস্থিত একটি স্টেডিয়াম। মেক্সিকো জাতীয় ফুটবল দল এবং ক্লাব আমেরিকার হোম স্টেডিয়াম।
এটি বিশ্বের একমাত্র স্টেডিয়াম যেখানে দুইটি ফিফা বিশ্বকাপের ফাইনাল অনুষ্ঠিত হয়েছে। ১৯৭০ বিশ্বকাপের ফাইনালে, ব্রাজিল ইতালিকে ৪–১ গোলে এবং ১৯৮৬ বিশ্বকাপের ফাইনালে, আর্জেন্টিনা জার্মানিকে ৩–২ গোলের ব্যবধানে পরাজিত করে। ১৯৮৬ বিশ্বকাপের আর্জেন্টিনা এবং ইংল্যান্ডের মধ্যকার কোয়ার্টার-ফাইনালের খেলাটিও এই স্টেডিয়ামে অনুষ্ঠিত হয়, যে খেলায় দিয়েগো মারাদোনা জোড়া গোল করেন, যার প্রথমটি তার “হ্যান্ড অফ গড” খ্যাত গোল এবং দ্বিতীয়টি শতাব্দীর সেরা গোল হিসেবে নির্বাচিত।এই স্টেডিয়ামে “শতাব্দীর সেরা সেরা খেলা” হিসেবে খ্যাত ১৯৭০ বিশ্বকাপের সেমি-ফাইনালের ইতালি এবং পশ্চিম জার্মানির মধ্যকার খেলাটিও অনুষ্ঠিত হয়, যেখানে ইতালি অতিরিক্ত সময়ের পর ৪–৩ গোলের ব্যবধানে জয় লাভ করে।
১,০৫,০০০ ধারণ ক্ষমতাসম্পন্ন এই স্টেডিয়াম আমেরিকান মহাদেশের তৃতীয় বৃহত্তম স্টেডিয়াম এবং বিশ্বের পঞ্চম বৃহত্তম স্টেডিয়াম এবং বিশ্বের ফুটবল স্টেডিয়ামগুলোর মধ্যে এটি বৃহত্তম।
২০২১ কোপা আমেরিকা গ্রুপ এ
ম্যাচ
গ্রুপ এ-র নতুন সময়সূচীতে সবচেয়ে উল্লেখযোগ্য পরিবর্তনটি ছিল চিলি এবং প্যারাগুয়ের মধ্যকার ম্যাচের মাঠ কর্দোবার মারিও আলবের্তো কেম্পেস স্টেডিয়াম থেকে সান্তিয়াগো দেল এস্তেরোর উনিসো মাদ্রে দে সিউদাদ স্টেডিয়ামে স্থানান্তরিত হয়। এর ফলস্বরূপ, উনিসো মাদ্রে দে সিউদাদ স্টেডিয়াম দুটি ম্যাচ আয়োজন করেছে। অন্যদিকে, নতুন সময়সূচীর ফলে লা প্লাতার সিউদাদ দে লা প্লাতা স্টেডিয়ামে অনুষ্ঠিত সকল ম্যাচ বাতিল হয়েছিল।
নিম্নে তালিকাভুক্ত ম্যাচগুলোর সময় ব্রাজিল সময় অনুযায়ী উল্লেখ করা হয়েছে (ইউটিসি-৩)। কুইয়াবা একটি ভিন্ন সময় অঞ্চলে অবস্থিত, এজন্য তাদের স্থানীয় সময়ও উল্লেখ করা হয়েছে।
ঊর্ধ্বপাতন
ঊর্ধ্বপাতন শব্দটি দশার ভৌত পরিবর্তনকে বোঝায় এবং রাসায়নিক বিক্রিয়ায় একটি কঠিনের গ্যাসে রূপান্তর বর্ণনা করতে ব্যবহৃত হয় না। উদাহরণস্বরূপ, হাইড্রোজেন ক্লোরাইড এবং অ্যামোনিয়াতে কঠিন অ্যামোনিয়াম ক্লোরাইড গরম করে পৃথকীকরণ ঊর্ধ্বপাতন নয় বরং একটি রাসায়নিক বিক্রিয়া। একইভাবে প্যারাফিন মোমযুক্ত মোমবাতির কার্বন ডাই অক্সাইড এবং জলীয় বাষ্পে দহন ঊর্ধ্বপাতন নয়, বরং অক্সিজেনের সাথে রাসায়নিক বিক্রিয়া।
আচেহ সুনামি জাদুঘর
রক্ষণাবেক্ষণ এবং ব্যবহার
আচেহ সুনামি জাদুঘর রক্ষণাবেক্ষণ ও ব্যবহারের জন্য পর্যাপ্ত অর্থায়ন করা হয়নি। জাদুঘরটি "সুনামি সম্পদ"গুলির মধ্যে একটি। এটির যথাযথ আইনি মালিকানা নিয়ে ২০০৯ সাল থেকে ইন্দোনেশিয়ান সরকারের বিভিন্ন স্তরে বিরোধ রয়েছে। ২০১০ সালের শেষের দিকে, জাদুঘরটি মাঝে মধ্যে কেবলমাত্র উন্মুক্ত ছিল এবং এটির পৃষ্ঠপোষকতা খুব কম ছিল।
ক্রোয়েশিয়া–সৌদি আরব সম্পর্ক
ক্রোয়েশিয়ার পর্যটন খাতকে তিনি সম্ভাবনাময় খাত উল্লেখ করে বলেন, ২০০৯ সালে, ক্রোয়েশিয়ায় ১০ লক্ষ পর্যটক ভ্রমণে এসেছিলেন এবং এ থেকে ক্রোয়েশিয়ার আয় ছিল প্রায় ৬ বিলিয়ন (৬০০ কোটি) ইউরো। তাই তিনি এই খাতের বিকাশে অবদান রাখতে আগ্রহী ছিলেন এবং এ ব্যাপারে ক্রোয়েশীয় সরকারকে আরও জোরদার পদক্ষেপ নেয়ার আহবান জানান।
সুরেন্দ্র কুমার সিনহা
কর্মজীবন
তিনি ১৯৭৪ সালে সিলেট বারে আইনজীবী হিসেবে তালিকাভুক্ত হন। ১৯৭৮ সালে হাইকোর্টে এবং ১৯৯০ সালে আপিল বিভাগে আইনজীবী হিসেবে তালিকাভুক্ত হন। ১৯৯৯ সালের ২৪ অক্টোবর তিনি হাইকোর্টে বিচারক হিসেবে নিয়োগ পান ২০০৯ সালের ১৬ জুলাই আপিল বিভাগের বিচারপতি হন। বাংলাদেশের সংবিধানের ত্রয়োদশ সংশোধনীর মাধ্যমে আনা তত্ত্বাবধায়ক সরকার ব্যবস্থা আপিল বিভাগের যে বেঞ্চ বাতিল করেছিল, এস কে সিনহা ছিলেন তার অন্যতম সদস্য। এছাড়া ২০১১ সালে বঙ্গবন্ধু হত্যা মামলার চূড়ান্ত রায় দেওয়া বেঞ্চেও সদস্য হিসাবে ছিলেন তিনি। তার সময়ে সর্বপ্রথম পাইলট প্রকল্পের অধীনে বাংলাদেশের প্রতিটি আদালত ডিজিটালকরণের উদ্যোগ নেওয়া হয়।
সাতক্ষীরা
ইতিহাস
বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ বনভূমি সুন্দরবন। বঙ্গোপসাগরের উপকূল এবং ভারতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলা র অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয় এবং সাতক্ষীরা জেলা শহরের মর্যাদা পায়।
২০১৭ সাফ অনূর্ধ্ব-১৫ চ্যাম্পিয়নশিপ
খেলোয়াড় অংশগ্রহনের যোগ্যতা
শুধুমাত্র ১ জানুয়ারি ২০০২ অথবা তার পরে জন্মগ্রহণকারীরাই খেলতে পারবে।
ডব্লিউএক্সপাইথন (পাইথন ফ্রেমওয়ার্ক)
ডব্লিউএক্সপাইথন (ইংরেজিঃ wxPython) পাইথন প্রোগ্রামিং ভাষার একটি অত্যন্ত জনপ্রিয় র‍্যাপার যা ক্রস প্লাটফর্ম গুই টুলকিট (ফ্রেমওয়ার্ক) ডব্লিউএক্সউইডগেটসের (wxWidgets) জন্য তৈরি করা হয়েছে। ডব্লিউএক্সপাইথন, পাইথন প্রোগ্রামিং ভাষার আরেকটি জনপ্রিয় টুলকিট টিকেইন্টারের মতই গ্রাফিক্যাল ইউজার ইন্টারফেস তৈরির কাজে ব্যবহৃত হয়। ডব্লিউএক্সউইডগেটস ও টিকেইন্টার ছাড়াও পাইথনের আরও কিছু জনপ্রিয় ফ্রেমওয়ার্ক হল, পাইজিটিকে, পাইকিউটি, ডিজ্যাঙ্গ ইত্যাদি।
৩৩ নং ওয়ার্ড, কলকাতা পৌরসংস্থা
৩৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের ফুলবাগান (সুভাষ সরোবর) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
রাকেশ কৃষ্ণন
কৃষ্ণান বেঙ্গল অনূর্ধ্ব-১৬ দলের হয়ে প্রথম ক্রিকেটে উপস্থিত হন, ওপেনিং অর্ডারে এবং এর আশেপাশে ব্যাটিং করেন। তিনি ১৯৯৮-৯৯ সালের বিজয় মার্চেন্ট ট্রফি প্রতিযোগিতায় দলের হয়ে পাঁচটি খেলা খেলেন, যেখানে পাঞ্জাবের বিরুদ্ধে ড্রয়ের পর প্রতিযোগিতা থেকে বাদ পড়ার আগে বাংলা প্রতিযোগিতার সেমিফাইনালে পৌঁছেছিল।
তিসফুন
হেলেনীয় শহর সেলেউসিয়াসহ নদীর উভয় তীরের শহরসমূহকে আত্মীকরণের মাধ্যমে তিসফুন একটি ধনী বাণিজ্যিক শহর হিসেবে গড়ে উঠেছিল। তিসফুন এবং তার শহরতলীকে কখনও শহরসমূহ হিসেবে উল্লেখ করা হয় (আরামাইক: মাহুজা, المدائن,আরবি: আল-মাদাইন)। ষষ্ঠ শতকের শেষ ও সপ্তম শতকের প্রথম দিকে এটি বিশ্বের অন্যতম বৃহত্তম শহর ছিল।
পার্থিয়ান যুগ
স্টার্বো তিসফুনের পত্তনের উপর প্রচুর বর্ণনা করেছেনঃ
সাসানীয় শাসনকাল
সেভেরাস আলেক্সান্ডার ২৩৩ সালে তিসফুনের দিকে অগ্রসর হয় কিন্তু হিরোডিয়ান সঙ্গে যুক্ত হয়েও তার সেনাদল আর্দাশির ১ এর বিরুদ্ধে লজ্জাজনক হারের সম্মুখীন হয়। ২৮৩ সালে সম্রাট কারুস শহরে বেসামরিক সংঘাতের কারণে বিনাপ্রতিরোধে শহরটি দখল করেন। ২৯৫ সালে সম্রাট গ্যলারিয়াস শহরের বাইরে পরাজিত হন। এক বছর করে তিনি প্রতিহিংসা নিয়ে ফিরে আসেন এবং জয়লাভ করেন। ২৯৯ সালে শহরটি চুড়ান্তভাবে রোমানরা দখল করে নেয়। আর্মেনিয়া এবং পশ্চিম মেসোপটেমিয়ার বিনিময়ে তিনি পারস্য রাজ নারসেসকে তিনি তিসফুন ফিরিয়ে দেন। ৩২৫ সালে এবং পূনরায় ৪১০ সালে শহরটি অথবা নদীর পাশের গ্রীক কলোনী ছিলো প্রাচ্যের আশারীয় গীর্জার চার্চ কাউন্সিল।
সাসানীয়দের পতন এবং ইসলাম পন্থীদের বিজয়
মুসলিম আরবগণ ৬৩৩ সাল থেকে সাসানীয় সাম্রাজ্যের অঞ্চলসমূহ আক্রমণ করে আসছিলো এবং ৬৩৬ সালে আল-কাদিশিয়াহ'র যুদ্ধে সাসানীয় সম্রাটদের পরাজিত করে। অতঃপর আরবগণ তিসফুন আক্রমণ করে এবং এর কিছু অংশ দখল করে নেয়।
প্রত্নতত্ত্ব
১৯৬০ এর শেষে এবং ১৯৭০ সালের প্রথম দিকে এন্টোনিও ইনভেরনিজ্জি এবং জিয়োরগিয়ো গুল্লিনি এর পরিচালনায় তুরিন বিশ্ববিদ্যালয় থেকে একটি ইতালীয় দল তিসফুন কাজ করে, দ্বিতীয় খসরুর রাজপ্রাসাদ পূনঃনির্মানের কাজ করে।     ২০১৩ সালে পর্যটক আকর্ষণ বাড়াতে ইরাকি সরকার তিসফুনের খিলানপথ সংস্কারের সিদ্ধান্ত নেয়।
ফা-ইউয়েন মসজিদ
স্থাপত্য
৪০০০ বর্গমিটার ক্ষেত্রফলের এই মসজিদটিতে মোট ৩০০জন মুসল্লি একত্রে নামাজ পড়তে পারে। ইসলামি এবং চীনা স্থাপত্যশৈলীর সংমিশ্রণে মসজিদটি তৈরি হয়েছে।
ভারতীয় উপমহাদেশে ডাকাতি
নদিয়া ও হুগলি
নদিয়া ও হুগলির ডাকাতদল রাতে ডাকাতির আগে তাদের ধর্মীয় আচার-আচরণের জন্য পরিচিত। অভিযানের আগে সর্দারের নেতৃত্বে দলের সদস্যরা কালী পূজা করত। ডাকাতেরা সারিবদ্ধ হতো এবং ডাকাতির জন্য ব্যবহৃত মদের ঘটি, মশাল, ও অস্ত্রগুলিকে এক ফাঁকা জায়গায় নামানো হতো। সর্দার তখন তেলে তার আঙুল ডোবাত এবং সমস্ত ডাকাতদের কপালে তা স্পর্শ করানো হতো। এর মাধ্যমে তারা কখনো ডাকাতি স্বীকার না করার শপথ নিত। এমনকি অভিযানের সময় যখন ডাকাতেরা সিন্দুক খুলে সেখান থেকে খাজনা লাভ করত তারা "কালী, জয় কালী" বলে চিৎকার করত।
বর্ধমান
বর্ধমানে অনেক পরিকল্পিতভাবে ডাকাতি হয় এবং নির্বিঘ্নে ডাকাতি করার জন্য অনেক ভাবনাচিন্তা করতে হয়। বর্ধমানে সর্দারগণ অনেক তথ্যদাতার মাধ্যমে তাদের কর্মকাণ্ড করত যারা তাদের সম্ভাব্য লক্ষ্য নিয়ে ওয়াকিবহাল করত। যখন এক লক্ষ্য চূড়ান্ত হয়ে যায় তখন সর্দার ও সংশ্লিষ্ট দলের সদস্যদের ঐ লক্ষ্যের হদিস নিয়ে সর্বদা সচেতন থাকতে হয়।
জিবুতির ভূগোল
জিবুতির বিভিন্ন অবস্থানের জলবায়ু রেখাচিত্র
গ্রাফিক্যালি ঋতুগুলিকে নিম্নরূপ ভাবে দেখানো যেতে পারে:
জিবুতিতে পানি
জলবায়ু পরিবর্তনজনিত কারণে জিবুতিতে পানি দুষ্প্রাপ্য হয়ে উঠছে, যা বিভিন্ন বৃষ্টিপাতের ধরনের পাশাপাশি দেশের অভ্যন্তরে বিতরণের অকার্যকর পদ্ধতির দিকে পরিচালিত করে। জিবুতির বেশিরভাগ বৃষ্টিপাত চার মাসে হয়, তবে জিবুতি পরিবেশ মন্ত্রণালয়ের হিসাবে গত ২৫ বছরে ৫ থেকে ২০ শতাংশ বৃষ্টিপাত হ্রাস পেয়েছে। ভবিষ্যদ্বাণী করা হয়েছে যে আগামী বছরগুলিতে উচ্চ তাপমাত্রা, কম বৃষ্টিপাত এবং দীর্ঘকালীন খরা থাকবে যার ফলে পানির সরবরাহ কমে যাবে। তদুপরি ভূগর্ভস্থ পানির অত্যধিক আহরণের কারণে সীমিত স্বাদু পানিতে লবনাক্ত পানির অবাঞ্ছিত প্রবেশ বা জীবাশ্ম লবণাক্ততার দূষণ ঘটে যা উপকূলরেখার নিকটবর্তী অঞ্চলে বসবাসকারীদের প্রভাবিত করে।
আদাঐর ইউনিয়ন
আদাঐর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
অবস্থান ও আয়তন
এই ইউনিয়নের আয়তন ১৪.৯০ বর্গ কি.মি.। এটি মাধবপুর উপজেলা পরিষদ হইতে ০.৫০ কি:মি: দূরে দক্ষিণ পূর্ব দিকে এবং ঢাকা-সিলেট মহাসড়ক হইতে মাধবপুর-মনতলা রাস্তা দিয়ে প্রায় ০.২৫ কি:মি: দূরত্বে অবস্থিত। এখানকার প্রধান নদীর নাম নদী।
নাজমুল আহসান কলিম উল্লাহ
'''অধ্যাপক ড. নাজমুল আহসান কলিম উল্লাহ''' বাংলাদেশের একজন শিক্ষাবিদ। তিনি রংপুরের বেগম রোকেয়া বিশ্ববিদ্যালয়ের চতুর্থ উপাচার্য ছিলেন। এর বাইরেও তিনি জাতীয় নির্বাচন পর্যবেক্ষণ পরিষদের চেয়ারম্যান হিসেবে দায়ীত্ব পালন করছেন।
অমিত কুইলা
অমিত কুইলা (জন্ম ৯ জুলাই ১৯৯৫) একজন ভারতীয় ক্রিকেটার। তিনি বাংলার হয়ে টি-টোয়েন্টি ক্রিকেট খেলেন। তিনি ২০ অক্টোবর ২০১৬-এ ২০১৬-১৭ রঞ্জি ট্রফিতে বাংলার হয়ে প্রথম-শ্রেণীর অভিষেক করেছিলেন, প্রথম ইনিংসে পাঁচ উইকেট নিয়েছিলেন। তিনি ২৫ সেপ্টেম্বর ২০১৯ তারিখে ২০১৯-২০ বিজয় হাজারে ট্রফিতে রেলওয়ের হয়ে তার লিস্ট এ অভিষেক করেছিলেন।
প্রাচীন চীনের যুদ্ধরত রাজ্য কাল
ভূগোল
সাত যুদ্ধরত রাজ্য দ্বারা এই সময়ের রাজনৈতিক (ভূগোল) অঞ্চল নিয়ন্ত্রিত হতো, যেগুলো হলো:
দেদ্রিক বোয়াতা
দেদ্রিক অঙ্গা বোয়াতা (Dedryck Boyata, ; জন্ম: ২৮ নভেম্বর ১৯৯০; দেদ্রিক বোয়াতা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব ব্রুজ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
ক্লাব ফুটবল
তিনি তার স্থানীয় ক্লাব ব্রাসেলসের যুব পর্যায়ে খেলার মাধ্যমে ফুটবলে তার খেলোয়াড়ী জীবন শুরু করেন। অতঃপর তিনি ২০০৬ সালে, ম্যানচেস্টার সিটিতে যোগদান করেন। তিনি ২০০৮ সালে, এফএ কাপজয়ী ম্যানচেস্টার সিটি দলের একজন সদস্য ছিলেন। তিনি ফাইনালে চেলসির বিপক্ষে উভয় লেগে খেলেছেন। ২০০৯ সালের এপ্রিল মাসে, তিনি ম্যানচেস্টার সিটি অ্যাকাডেমির মাসের সেরা খেলোয়াড় নির্বাচিত হয়েছেন। ২০০৯–১০ মৌসুমে, ম্যানচেস্টার সিটির যুব দল হতে প্রধান দলে স্থান পাওয়া ৭ অ্যাকাডেমি খেলোয়াড়ের মধ্যে তিনি একজন ছিলেন।
আর্চার ব্লাড
ব্লাড টেলিগ্রাম
300px|right|thumb|ব্লাড টেলিগ্রামের স্ক্যানিং প্রিন্ট ২৫ মার্চ মধ্যরাতে পাকিস্তানি সেনাবাহিনী ঢাকা শহরে গণহত্যা শুরু করে। ৬ এপ্রিল ১৯৭১ ঐতিহাসিক মার্কিন দূতাবাস থেকে একটি তারবার্তা পাঠানো হয়েছিল ওয়াশিংটনে মার্কিন পররাষ্ট্র দপ্তরে। ঢাকায় কর্মরত মার্কিন কর্মকর্তারা ২৫ শে মার্চের ‘কলঙ্কিত রাতের’ গণহত্যা এবং সে বিষয়ে নিক্সন-কিসিঞ্জারের অন্ধ ইয়াহিয়া-ঘেঁষা নীতির প্রতিবাদ জানাতে সংকল্পবদ্ধ হয়েছিলেন। তারা খুব ভেবেচিন্তে একটি তারবার্তা লিখেছিলেন যাতে স্বাক্ষর করেছিলেন ব্লাড ও তার ২০ জন সমর্থক সহকর্মী। তারা তাতে ঢাকায় ইয়াহিয়ার গণহত্যার প্রতি ওয়াশিংটনের অব্যাহত নীরবতার নিন্দা করেছিলেন। ব্লাড তাতে কেবল স্বাক্ষরই দেন নি, বাড়তি এক ব্যক্তিগত নোটও লিখেছিলেন। এতে তিনি লিখেছিলেন, “আমি বিশ্বাস করি, পূর্ব পাকিস্তানে এখন যে সংগ্রাম চলছে, তার সম্ভাব্য যৌক্তিক পরিণতি হলো বাঙালিদের বিজয় এবং এর পরিণতিতে একটি স্বাধীন বাংলাদেশের প্রতিষ্ঠা।“ এই ‘ব্লাড টেলিগ্রাম’ বস্তুত তখনকার নিক্সন-কিসিঞ্জারের দুর্গে বোমা ফেলেছিল। ‘’দ্য ট্রায়াল অব হেনরি কিসিঞ্জার’’ নামীয় গ্রন্থের লেখক ক্রিস্টোফার হিচিনসের মতে ‘মার্কিন ইতিহাসে ব্লাড টেলিগ্রামের কোনো তুলনা নেই।’ কিসিঞ্জার এ জন্য ব্লাডকে নির্বাসন দণ্ড দিয়েছিলেন।
২- আমাদের ভিন্নমতের সুনির্দিষ্ট অংশ এবং সাথে সেগুলো সম্পর্কে আমাদের নীতিগত প্রস্তাবসমূহ একটি আলাদা টেলিগ্রামে প্রেরণ করা হবে।
(U.S. Consulate (Dacca) Cable, Dissent from U.S. Policy Toward East Pakistan, April 6, 1971, Confidential, 5 pp. Includes Signatures from the Department of State. Source: RG 59, SN 70-73 Pol and Def. From: Pol Pak-U.S. To: Pol 17-1 Pak-U.S. Box 2535;)
ইয়ু অই
পুরস্কার
ইয়ু অই বহু পুরস্কার জয়লাভ করেছেন, ২০০৭ সালে হুলা গার্লসের মধ্যে কিমিকো তানিগাইয়ার চরিত্রে অভিনয়ের জন্য জাপান একাডেমী পুরস্কারে "সেরা সমর্থক অভিনেত্রী"-এর জন্য। এর জন্য ইয়ু অই তিনি সমালোচকদের প্রশংসা অর্জন করেছিলেন।
এবার তোর মরা গাঙে বান এসেছে
এবার তোর মরা গাঙে বান এসেছে একটি রবীন্দ্রসঙ্গীত। এটি একটি দেশাত্মবোধক গান। এটি ১৯০৫ খ্রিষ্টাব্দে (১৩১২ বঙ্গাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
গানের কথা
দিনে দিনে বাড়ল দেনা,   ও ভাই,   করলি নে কেউ বেচা কেনা--
রাজা ও রাণী
উৎসর্গ
নাটকটি রবীন্দ্রনাথ তাঁর বড়দাদা দ্বিজেন্দ্রনাথ ঠাকুরকে উৎসর্গ করেছেন।
আবু বকর রাজকীয় মসজিদ
আবদুল্লাহ মসজিদ
আবদুল্লাহ মসজিদটি মুরিশ শৈলীতে নির্মিত হয়েছিল এবং ১৯৩২ সাল থেকে ১৯৭৬ সাল পর্যন্ত জুমার নামাজের জন্য এটি পেকানের প্রধান মসজিদ ছিল।
কেভিন মিরায়াস
কেভিন আন্তোনিও জোয়েল গিসলাইন মিরায়াস ই কাস্তিয়ো (জন্ম: ৫ অক্টোবর ১৯৮৭), সাধারণভাবে কেভিন মিরায়াস, হলেন একজন বেলজীয় পেশাদার ফুটবলার, যিনি এভার্টন হতে অলিম্পিয়াকোস ধারে এবং বেলজিয়াম জাতীয় দলের হয়ে একজন উইঙ্গার হিসেবে খেলেন।
দৈর্ঘ্য
থাম্ব|চিত্রঃ উদাহারণস্বরুপ আয়তাকার বস্তুটির ক্ষেত্রে X - অক্ষ বরাবর পরিমাপকে বলে দৈর্ঘ্য, Y - অক্ষ বরাবর পরিমাপকে বলে [[প্রস্থ এবং Z - বরাবর পরিমাপকে বলা হয় উচ্চতা।]] জ্যামিতিক পরিমাপে, দৈর্ঘ্য হল একটি বস্তুর সর্বশেষ বর্ধিত মাত্রা। আন্তর্জাতিক পরিমাপ ব্যবস্থা অনুসারে দৈর্ঘ্য হল সেই পরিমাণ যা মাত্রার দূরত্বকে প্রকাশ করে। অন্যভাবে বলতে গেলে "দৈর্ঘ্য" হল, একটি বস্তুর মাত্রার পরিমাপক। উদাহরণস্বরূপ, একটি তারকে এর দৈর্ঘ্য বরাবর এমনভাবে কাটা যেতে পারে যাতে এটি এর পুরুত্বের চেয়ে ছোট হয়।
ইতিহাস
পরিমাপ ব্যবস্থা গুরুত্বপূর্ণ হয়ে ওঠে যখন থেকে মানুষের যাযাবর জীবনযাপন থেকে বসতি স্থাপন শুরু করে এবং নির্মাণ সামগ্রী ব্যবহার শুরু করে, জমির মালিকানার নিয়ম তৈরি হয় ও প্রতিবেশীদের সঙ্গে ব্যবসা শুরু করে। যেহেতু সমাজ আরও প্রযুক্তিমূখী হয়ে উঠছে, তাই বহুমুখী কাজের ক্ষেত্রগুলোতে আরও সূক্ষ্ম পরিমাপ ব্যবস্থার প্রয়োজনীয়তা ক্রমবর্ধমান হারে বাড়ছে, যার রেঞ্জ মাইক্রো - ইলেকট্রনিক্স থেকে অন্তরীক্ষ পর্যন্ত।
দৈর্ঘ্য পরিমাপে ব্যবহৃত প্রাচীনতম এককটি প্রাচীন বিশ্বে পরিচিত ছিল "এক হাত" পরিমাপ হিসাবে যার পরিমাণ ছিল বাহুর কনুই থেকে আঙুলের ডগা পর্যন্ত। এই পরিমাপকে এরপর আরও ভেঙ্গে ছোট মাপ যেমন ফুটে পরিণত করা হত, হাত (৪ ইঞ্চির হাত আজও ঘোড়ার উচ্চতা প্রকাশ করার জন্য ব্যবহার করা হয়) বা আঙ্গুল কিংবা দুটি একই সাথে দীর্ঘ দূরত্ব মাপার একক হিসাবে ব্যবহৃত হয়। মানুষের বিভিন্ন মাপের হাতের কারণে এই দীর্ঘ দূরত্বের মাপ যথেষ্ট পরিবর্তন হতে পারে।
একক
ব্যবহারিক বিজ্ঞান এবং ইঞ্জিনিয়ারিং এর ক্ষেত্রে, যখন একজন "দৈর্ঘ্যের একক" এর কথা বলে, তখন "দৈর্ঘ্য" শব্দ দ্বারা "দূরত্ব" কে বুঝানো হয়। দৈর্ঘ্য পরিমাপে ব্যবহার করা হয় এমন বেশ কিছু একক রয়েছে। অতীতে, দৈর্ঘ্যের এককের মাপ বের করা হত মানব দেহের অংশের দৈর্ঘ্যের পরিমাপ থেকে, দূরত্ব অতিক্রম করতে কত কদম ফেলতে হয়, পৃথিবীর বিভিন্ন দর্শনীয় স্থান বা জায়গাগুলি মধ্যে দূরত্ব, বা ইচ্ছামত কিছু সুনির্দিষ্ট বস্তুর দৈর্ঘ্যের উপর।
মহাশূন্যের বিশালতা মধ্যে দূরত্ব বোঝাতে, জ্যোতির্বিদ্যায় সাধারণত পৃথিবীতে ব্যবহৃত এককের তুলনায় অনেক বড় একক ব্যবহার করা হয় এবং জ্যোতির্বিদ্যার এককে র মধ্যে অন্তর্ভুক্ত আলোকবর্ষ এবং পারসেক।